**Varde Kommunes**

**Ældreråd**

**Årsberetning 2024**

**Medlemmer af Ældrerådet:**

Niels Jørgen Nielsen, formand

Ole Wiil, næstformand  
Tom Øhlenschlæger

Hanne Plesner

Rigmor Jensen

Jette Berggreen

Agnes Clausen

Jonna Korsgaard Lauritsen  
Idgen Rose  
Kristian Sigaard

Anette Mandahl-Barth

Ketty Bundgaard

Ejner Frost

Ældrerådet er nedsat af Byrådet i henhold til lov om retssikkerhed og administration på det sociale område.

Ældrerådet er en selvstændig forvaltningsenhed, der er omfattet af reglerne om inhabilitet, tavshedspligt og offentlighed i forvaltningen.

Det er ved lov bestemt, at Ældrerådets medlemmer oppebærer diæter og udgiftsgodtgørelse på lige fod med byrådsmedlemmer.

Medlemmer af Ældreråd har mulighed for at fraskrive sig modtagelsen af diæter eller udgiftsgodtgørelse, da dette i enkelte tilfælde kan have betydning for størrelsen af de pågældendes sociale ydelser.

Det er op til den enkelte kommune i samarbejde med Ældrerådet at fastlægge de nærmere regler for rådets virke. Formålet hermed er, at borgerinddragelsen på ældreområdet kan tilpasses de lokale forhold i den enkelte kommune.

**Ældrerådet har repræsentanter i følgende råd og grupper:**

DANSKE ÆLDRERÅD

Rådet er en landsorganisation for de lovbefalede ældreråd i kommunerne.

DANSKE ÆLDRERÅD’s højeste myndighed er repræsentantskabsmødet.

DANSKE ÆLDRERÅD’s bestyrelse består af 11 medlemmer fra ældreråd i alle landets 98 kommuner.

Regionsældreråd i Region Syddanmark

Ældrerådene i Region Syddanmark har besluttet at oprette et Regionsældreråd. Rådet er sammensat af 2 repræsentanter fra hvert af de 22 ældreråd i Region Syddanmark. Fra Varde Kommune deltager formand og næstformand i Regionsældrerådets møder. Der afholdes 1-2 årlige møder.

Styregrupper/følgegrupper/arbejdsgrupper

Formanden er medlem af styregruppen for Rådgivnings- og aktivitetscenter Sydvest (Et samarbejde mellem Varde, Esbjerg og Fanø kommune)

Formanden er medlem af Demensalliancen.

**Møder**

Ældrerådet afholder normalt møde hver måned, undtagen juli. Der er i 2024 afholdt 11 fysiske møder.

**Dialogmøder**

Der afholdes dialogmøder med Udvalget for Social og Sundhed hvert år.

Dialogmøderne i 2024 blev afholdt den 7. marts og den 3. oktober, hvor der var en drøftelse af:

* Lokalplejehjem
* Forebyggelse og helhedspleje
* Hjælpemidler og Velfærdsteknologi
* Hjemmepleje contra plejehjem
* Selvstyrende teams
* Ældres indlæggelser på sygehusene
* Vilkår for ledelse
* Aflastningspladser på Ældreområdet
* Pædagogisk måltid
* Opløsning af Danske Ældreråd
* Organisering: Decentralisering kontra centralisering
* Ledelse og tværfaglighed

**Høringssager m.m.**

Ældrerådet har bl.a. haft følgende sager til høring:

* Omprioritering af budget
* Udkast til politik for bosætning og landdistrikter til ekstern høring
* Kapacitetsudvidelse på fysioterapiområdet
* Høring af forslag til budget 2025-2028
* Godkendelse af kvalitetsstandard for ældre- og sundhedsområdet januar 2024

**Orienterings- og efterretningssager**

Ældrerådet har endvidere haft et stort antal orienteringsager fra Udvalget for Social og Sundhed på dagsordenen.

**Temadage, kurser, konferencer, besøg m.v.**

Ældrerådet har i 2024 deltaget i følgende arrangementer:

* Dialogmøde om Regeringens udspil til ældrelov d. 5. februar
* Repræsentantskabsmøde og ældrepolitisk konference d. 6. og 7. maj.
* Sundhedspolitisk konference d. 27. november
* Dialogmøde for formænd og næstformand d. 9. december

**Information om Ældrerådet**

Ældrerådet udgav i løbet af foråret 2022 en pjece for funktionsperioden 2022-2025 om rådets formål, opgaver og sammensætningen.

Formand og medlemmer af rådet har i årets løb været ude at fortælle om rådets arbejde i pensionistforeninger, på plejecentre m.m.

Ældrerådets mødekalender samt referater fra Ældrerådets møder kan ses på Varde Kommunes hjemmeside under ”Råd og nævn”.

Ældrerådet har godkendt denne årsretning den 26. februar 2025.